सैयद मोदी बैंडमिंटन चैंपियनशिप : सायना, कश्यप, प्रणीत, समीर क्वार्टरफाइनल में - saina kashyap praneeth sameer enter in next round - Punjab Kesari
लखनऊ : सैयद मोदी बैंडमिंटन चैंपियनशिप में साइना नेहवाल ने जहां महिला एकल के क्वार्टर फाइनल में जगह बनाली है तो वहीं पुरूष एकल में परुपल्ली कश्यप, बी साई प्रणीत और पिछले चैंपियन समीर वर्मा ने अपने-अपने मुकाबले जीतकर अंतिम-8 में स्थान पक्का कर लिया है। बाबू बनारसी दास बैडमिंटन अकादमी में मुख्य ड्रा के मुकाबलों के दूसरे दिन सायना ने अमोलिका सिंह को 21-14, 21-9 से हराया। सायना ने पहला गेम 14 मिनट तो दूसरा महज 11 मिनट में जीत लिया।
इंडोनेशिया के फरमन अब्दुल के खिलाफ पहला गेम 9-21 से गंवाने के बाद कश्यप ने दूसरे गेम में संघर्षपूर्ण वापसी करते हुए 23 मिनटों में प्रतिद्वंद्वी को 22-20 से धूल चटाई। तीसरे और आखिरी गेम में कश्यप ने आक्रामकता का परिचय देते हुए फरमैन को 21-8 से फुर्र करते हुए जीत की इबारत लिख दी। इस बीच कोर्ट नंबर एक पर पिछले साल के चैंपियन समीर वर्मा का संघर्ष चीन के झाओ जुनपेंग से जारी था।
मिश्रित युगल वर्ग में छठी वरीय प्राप्त भारत की अश्विनी पोनप्पा और सात्विकसैराज रेंकीरेड्डी की जोड़ी ने रोमांचक मुकाबले में हमवतन शिवम शर्मा और पूर्विशा एस राम की जोड़ी को 44 मिनट में 12-21, 21-14,21-15 से हराकर क्वार्टर फाइनल में प्रवेश किया। इस बीच चीन के छठी वरीय लू जुगांजू ने भारत के शुंभकर डे को 21-13,21-10 से हराया वहीं मिथुन मंजूनाथ को पुरूष एकल में इंडोनेशियाई प्रतिद्वंद्वी ने 21-9,21-19 से हराया।
समीर ने शुरूआती क्षणों में पिछडऩे के बाद जबरदस्त वापसी की और पहला गेम नजदीकी मुकाबले में 22-20 से अपने नाम किया। हालांकि दूसरे गेम में वह चैम्पियनों की तरह खेले और ड्रैगन की चुनौती को 21-17 से धड़ाम करते हुए मात्र 39 मिनट में मैच जीत लिया। प्रतियोगिता में चौथी वरीय प्रणीत ने इंडोनेशिया के शेसर हिरेन रूस्तावितो को 29 मिनट के भीतर 21-12, 21-10 से चलता कर अपने विजय रथ को क्वार्टर फाइनल में पहुंचाया।
Syed modi badminton championship Saina nehwal parupalli kashyap Praneeth sai Sameer verma Badminton news in hindi